Megkezdődött Torgyán volt tanácsadójának pere | Sófár
, 2006, január 18 - 02:03
Mint arról korábban beszámoltunk, az ügyekben a feljelentést - az Orbán-kormány idején, 2001. februárja és májusa között - a Kormányzati Ellenőrzési Hivatal (KEHI) tette meg. A Fővárosi Főügyészség 2003 nyarán emelt vádat az ügyben, összesen 160 millió forint vagyoni hátrányt okozó hűtlen kezelés miatt. A vádlottakat azzal vádolják, hogy 1999-ben, illetve 2000-ben a két vállalat vezetőiként vagy alkalmazottaiként színlelt raktárbérleti szerződéseket kötöttek más cégekkel és fiktív számlákat állítottak ki, amelyek alapján azonban teljesítés nem történt. A vád szerint a cselekmények során döntő szava a felbujtói magatartással vádolt Simon Lászlónak volt. Simont 2003 januárjában vették őrizetbe a Ferihegyi repülőtéren. Torgyán tanácsadóját több mint két és fél évig kereste a rendőrség, mint kiderült, a férfi Izraelben bújkált. Azután hagyta el az országot, hogy több agrárcég vezetőjét is letartóztatták, így kétes ügyei miatt ő is veszélybe került. Később hazatért és feladta magát.